Ö-262-2/2021 2**. szám**

**Öskü Község Önkormányzat Polgármesterének Döntései**

**Készült: 2021. január 29. 10:00 órakor**

**Döntések száma: 3**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdésében megfogalmazott jogkör alapján és a Magyarország helyi önkormányzatairól szóló 2011. évi CLXXXIX. törvény 9. §-ára figyelemmel az alábbi döntéseket hoztam:

**1. A képviselői vagyonnyilatkozatok átvétele**

Előterjesztő: Ángyán Tamás, polgármester

Megállapítom, hogy a képviselői vagyonnyilatkozatokat a mai napon leadták, nyilvántartásba vételük megtörtént. Javaslom ezt határozatban is rögzíteni.

**Öskü Község Önkormányzat képviselő-testületének**

**2/2021. (I.29.) Ökt. határozata**

Öskü Község Önkormányzat Képviselő-testületének- a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdése szerinti- hatáskörében eljáró Öskü Község Önkormányzat Polgármestere a vészhelyzet kihirdetéséről szóló 478/2020.(XI.30.) Korm. rendelettel kihirdetett vészhelyzetben a következő döntést hozza:

Öskü Község Önkormányzati Képviselő-testülete megállapítja, hogy valamennyi képviselő a jogszabályban előírt időpontig leadta a saját, és hozzátartozóik vagyonnyilatkozatát. A vagyonnyilatkozatok az Önkormányzati Hivatal páncélszekrényében kerültek elhelyezésre, így a biztonságos őrzésük megoldódott.

**2. Polgármester 2020. évben ki nem vett szabadságainak meghatározása, 2021. évi szabadságütemezés jóváhagyása**

Előterjesztő: Ángyán Tamás, polgármester

A közszolgálati tisztviselőkről szóló 2011. évi CXCIX. törvény (továbbiakban: Kttv.) módosítását követően a polgármesterek szabadságával kapcsolatban most a képviselő-testületnek két kérdésben kell határozatot hozni.

A Kttv. 225/ C. § (3) bekezdése kimondja, hogy minden év január 31-ig meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

2020. évben ki nem vett szabadságaim száma 0. Van két 16 évesnél fiatalabb gyermekem, így éves szinten 4 nap pótszabadság illet meg a gyermekek után.

A főállású polgármester évi huszonöt munkanap alapszabadságra és tizennégy munkanap pótszabadságra jogosult. Ennek alapján a 2021. évben kivehető szabadságok száma 43 nap.

A Kttv. 225/C. (2) bekezdése kimondja a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. Ennek alapján elkészítettem a szabadság ütemezést, amely az előterjesztés mellékletében olvasható.

Javaslom a tisztelt képviselő-testületnek a határozati javaslat elfogadását.

**Öskü Község Önkormányzat képviselő-testületének**

**3/2021. (I.29.) Ökt. határozata**

Öskü Község Önkormányzat Képviselő-testületének- a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §. (4) bekezdése szerinti- hatáskörében eljáró Öskü Község Önkormányzat Polgármestere a vészhelyzet kihirdetéséről szóló 478/2020.(XI.30.) Korm. rendelettel kihirdetett vészhelyzetben a következő döntést hozza:

Öskü Község Önkormányzat képviselő-testülete Ángyán Tamás polgármester előző évben ki nem vett szabadságainak számát 0 napban határozza meg. A 2021. évben kivehető szabadságok számát 43 napban állapítja meg.

Továbbá a képviselő-testület a polgármester 2021. évre vonatkozó szabadság ütemezését a melléklet szerinti ütemezésben jóváhagyja.

Utasítja a polgármestert, hogy szabadságát az ütemezésnek megfelelően vegye ki.

Utasítja az ügyintézőt a szabadságok lejelentésére.

Határidő: folyamatos

Felelős: Ángyán Tamás polgármester

személyügyi ügyintéző szabadság lejelentésére.

**3. Tájékoztatás maradványkorrekcióról**

Előterjesztő: Ángyán Tamás, polgármester

Az előterjesztés ismeretében az alábbi döntést hozom.

Az előterjesztés a jegyzőkönyv melléklete.

**Öskü Község Önkormányzat képviselő-testületének**

**4/2021. (I.29.) Ökt. határozata**

Öskü Község Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Öskü Község polgármestere a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben a következő döntést hozom:

Az államháztartás számviteléről szóló 4/2013. (I.11.) Korm. rendelet 56/A. § (1) bekezdése alapján Öskü Község Önkormányzata, a KÖH, valamint a Napsugár Óvoda és Bölcsőde 2019. évi maradványának korrekciójáról szóló tájékoztatást tudomásul veszem.

Öskü Község Önkormányzata esetében + 2 421 561 Ft, a KÖH esetében – 44 911 Ft, a Napsugár Óvoda és Bölcsőde esetében + 6 367 Ft előirányzat módosítás átvezetését az éves költségvetési beszámoló elkészítésének határidejéig, december 31-i hatállyal el kell végezni.

Felkérem a jegyzőt a szükséges intézkedések megtételére.  
Felelős: Czaltik Éva aljegyző

**Ángyán Tamás**

**polgármester**